Handverkari/hjálparfólk til Part 145 og bjargari til Atlantic Airways Skriva út Vel størv... Øll Størv (93) Byggivirksemi (2) Fiskavøruídnaður (1) Fiskiskapur (0) Flutningur (5) Flutningur sjóvegis (0) Fyrisiting og tænastur (13) Gistihús og matstovur (12) Handil og umvæling (6) Heilsu- og almannaverk (31) Kunningartøkni (2) Skipasmiður og smiður (1) Undirvísing (2) Vinnuligar tænastur (18) Lagt út: 11.02. 20 Umsóknarfreist: 24.02. 20 Handverkari/hjálparfólk til Part 145 og bjargari til Atlantic Airways Vit leita eftir einum handverkara/hjálparfólki (fitter) til viðlíkahald av flogførum og til at vera bjargingarfólk við tyrluni (SAR–Search and Rescue). Talan er um eitt starv við tvíbýttum uppgávum. Viðlíkahalda flogfør Taka tær av øðrum fyrifallandi arbeiði í Hangarinum Vera partur av bjargingararbeiðinum hjá tyrluni Luttaka í veiting, bjarging og sjúkraflutningi á sjógvi og á landi UM TEG Tú ert ábyrgdarfull/ur og álítandi Tú ert fyrikomandi og arbeiðsom/samur Tú ert kropsliga og sálarliga væl fyri og megnar at arbeiða í øllum veðri bæði á sjógvi og landi Tú megnar at halda høvdið kalt í truplum støðum Tú ert stinn/ur í enskum bæði í skrift og talu Handverkaraútbúgving er ein fyrimunur Tú hevur reina revsiváttan UM STARVIÐ Arbeiðsuppgávurnar eru tvíbýttar. Tú fert í høvuðsheitum at vera tengd/ur at deildini Part 145. Tú verður eisini partur av tyrludeildini og tilbúgving Føroya, har uppgávurnar í stóran mun fevna um bjargingararbeiði við tyrluni. Atlantic Airways syrgir fyri, at tú fært neyðugu skeiðini og undirvísingina, sum fer fram í Føroyum og uttanlands. VIT BJÓÐA Fyri rætta viðkomandi er talan um eitt spennandi, avbjóðandi og til tíðir krevjandi starv. Tú fert at samstarva tvørtur um deildir við fleiri fakbólkar. Tú verður partur av tveimum ymiskum og áhugaverdum deildum í felagnum við fjølbroyttum uppgávum. SETAN Talan er um eitt fulltíðarstarv í skiftandi vaktum, arbeitt verður eftir vaktarskipan. Vaktir eru alt samdøgrið; eisini um vikuskiftið og heiligdagar. Løn og setanartreytir eftir avtalu. Starvið verður sett skjótast gjørligt ella eftir nærri avtalu. Starvsstaðurin er í Hangarinumí Vága Floghavn. Umsóknir við lívsrensli (cv), møguligum viðmælum og øðrum viðkomandi tilfari, skal vera okkum í hendi í seinasta lagi 24. februar 2020. Umsóknin skal sendast til starv @ atlantic. fo Allar umsóknir verða viðgjørdar í trúnaði. VILT TÚ VITA MEIRA UM STARVIÐ? So ert tú vælkomin at venda tær til Richard Johansen, viðlíkahaldsleiðara í Part 145, á tlf. + 298 21 37 85/richard @ atlantic. fo, Hans Erik Jakobsen, tyrluovasta, á tlf. + 298 21 37 06/hanserik @ atlantic. fo ella Elina Sigvardsen, starvsfólkaleiðara, á tlf. + 298 21 37 02/elin @ atlantic. fo UM OKKUM Atlantic Airways er tjóðarflogfelag Føroya. Í fyritøkuni starvast umleið 200 eldhugað og tænastusinnað starvsfólk í nógvum ymsum starvsbólkum. Okkara fremstu uppgávur eru at knýta Føroyar nærri umheiminum og at knýta oyggjar saman og skapa tryggleika. Hjá okkum er trygdin í hásæti, og vit vilja veita eitt regluligt, smidligt og fjølbroytt rutunet við Føroyum sum hornasteini og eina framúr góða tænastu.